มิซึริ คันโรจิ

* อนิเมะ
* มังงะ

**มิซึริ คันโรจิ** (甘 (かん)  露 (ろ)  寺 (じ) 蜜 (みつ) 璃 (り) , Kanroji Mitsuri) เป็นตัวละครสนับสนุนของดาบพิฆาตอสูร เธอเป็นเสาหลักความรักและเป็น1ใน9เสาหลักของกลุ่มพิฆาตอสูร และเป็นคนรักของ โอบาไน อิงุโระ เธอเข้ากลุ่มพิฆาตอสูรเพื่อต้องการตามหาคู่รักที่จะอยู่เคียงข้างกันตลอดชีวิต

## ลักษณะภายนอก

มิซึริเป็นเด็กสาวร่างเล็ก มีความสูงปานกลาง เธอมีผิวขาวอมชมพู เธอสวมชุดของหน่วยพิฆาตอสูรที่ปลดกระดุมบริเวณหน้าอก พร้อมกับกระโปรงตัวสั้นสีดำ คาดทับด้วยเข็มขัดสีขาว ฮาโอริของเธอเป็นฮาโอริสีขาว เธอสวมถุงเท้าที่ โอบาไน อิงุโระให้เป็นของขวัญ มันเป็นถุงเท้ายาวสีเขียวลายทาง ขอบของถุงเท้าเป็นสีกรมท่า และสวมรองเท้ารัดส้นมีโบว์สีชมพู ผมของเธอยาว สีชมพูที่ค่อยๆไล่ลงมาเป็นสีเขียวอ่อนตรงปลาย โดยเธอมักจะถักเป็นเปียพิทเทล 3 เปีย ใต้ตาทั้ง 2 ข้างของเธอมีไฝเสน่ห์ แก้มของเธอมักจะแดงอมชมพูเมื่อเธอรู้สึกเขินอาย เธอมีดวงตาสีเขียวอ่อนที่ดูนุ่มนวลและเขินอายพร้อมกับขนตาที่ยาวงอน

## ความเป็นมาที่ทำให้เข้ากลุ่มพิฆาตอสูร

มิซึริเกิดมาในครอบครัวที่ปกติสุขเหมือนกับครอบครัวทั่วๆ ไป ครอบครัวของมิซึริประกอบโดย คุณพ่อ,คุณแม่,น้องชาย แต่มิซึริเกิดมาพร้อมกับความแข็งแกร่งของร่างกายที่ผิดมนุษย์ จนตอนที่มิซึริอายุ 17 ปีและต้องเข้าดูตัวกับผู้ชายคนหนึ่ง ซึ่งตอนนั้นเธอกินซากุระโมจิจนผมเปลี่ยนเป็นสีชมพู-เขียวนั่นจึงทำให้ผู้ชายที่มาดูตัวกับเธอบอกว่าเธอเป็นตัวประหลาด และบอกว่าผู้ที่จะแต่งงานกับเธอได้คงมีแต่สัตว์ประหลาดอย่างหมีและหมูป่าเท่านั้น เธอจึงต้องย้อมผมเป็นสีดำ แกล้งทำเป็นอ่อนแอ อดอาหารจนหน้ามืด ทำให้ผู้ชายคนนั้นรักเธอ แต่เธอไม่สบายใจที่เธอไม่สามารถเป็นตัวของตัวเองได้ เธอจึงตัดสินใจเป็นตัวของตัวเองและเข้าร่วมกลุ่มพิฆาตอสูร ในตอนแรกเธอได้ฝึกฝนวิชาดาบปราณเพลิงกับ เคียวจูโร่ เรนโงคุ(เสาหลักเพลิงในปัจจุบัน) และเธอจะได้เป็นผู้สืบทอดปราณเพลิงอีกด้วย แต่เธอพัฒนาและสร้างปราณความรักขึ้นมา ทำให้เธอก้าวขึ้นเป็นมาเสาหลักความรักในที่สุด

## บุคลิกภาพ

มิซึริเป็นคนที่นุ่มนวลและมีน้ำจิตน้ำใจ มีความอ่อนไหวและมีความหลงใหลเป็นอย่างมาก เธอเป็นคนที่มักจะรู้สึกดีกับคนรอบข้างเสมอ แต่เมื่อเธออยู่ในการต่อสู้ เธอจะมีท่าทีจริงจังทันที เธอมักจะใจดีกับเนซึโกะ คามาโดะ อยู่เสมอ ทำให้เนซึโกะติดเธอมากๆ เนซึโกะมักจะมาอ้อนเธออยู่เรื่อยๆ เพราะเนซึโกะเห็นมิซึริเป็นคุณแม่ของเธอ

## เกร็ดข้อมูล

* คันจิตัวแรกของชื่อมิซึริ แปลว่า"ของหวาน" (蜜 มิซึ) ส่วนคันจิตัวที่สอง (璃 ริ) แปลว่า"อัญมณีที่งดงาม" คันจิตัวแรกของนามสกุลของเธอแปลว่าหวาน(甘 คัน) ในขณะที่คันจิตัวที่สองหมายถึง"หยาดน้ำ" (露 โร) และคันจิตัวที่สามหมายความว่า"วัด" (寺 จิ)
* มิซึริถูกจัดอยู่ในอันดับที่ 12 ในการสำรวจความนิยมตัวละคร
* อาหารโปรดของมิซึริคือ ขนม ซากุระโมจิ เธอสามารถกินซากุระโมจิได้ถึง 170 ชิ้น ต่อเนื่องกันถึง 8 เดือน จนทำให้สีผมของเธอเปลี่ยนเป็นสีชมพูและสีเขียวเหมือนกับสีของซากุระโมจินั่นเอง
* อีกาสื่อสารของคันโรจิ มิซึริ มีชื่อว่า อุราระ เธอเป็นอีกาเพศเมีย ที่สวมมงกุฎลักษณะเหมือนกับใบโคลเวอร์ที่มีรูปร่างเหมือนกับโกร่งดาบของมิซึริ เธอมีโอกาสดื่มชากับมิซึริหลายครั้งมาก จนลือกันว่าเป็นพวกชอบของหวาน
* มิซึริชื่นชอบอาหารตะวันตกอย่าง แพนเค้ก🥞 ออมไรซ์ (ข้าวห่อไข่) และหมูชุบแป้งทอด เป็นอย่างมาก และเธอยังเคยสอนชิโนบุทำอีกด้วย
* มิซึริชอบดังโงะ 3 สีเป็นอย่างมากและสามารถกินได้ถึง 100 ไม้ต่อวัน🍡

## บันทึกการต่อสู้ที่สำคัญ

* SwordSmith Village Arc (ภาคหมู่บ้านช่างตีดาบ)

มิซึริได้รับรายงานว่าหมู่บ้านช่างตีดาบที่เธอแวะไปปรับแก้ดาบก่อนหน้าถูกโจมตี เธอจึงรีบกลับไปยังหมู่บ้านช่างตีดาบและเข้าต่อสู้กับอสูรปลาทอง อันเป็นมนต์อสูรโลหิตที่อสูรข้างขึ้นที่ 5 เกียกโกะ สร้างขึ้นมา และเข้าให้ความช่วยเหลือเหล่าช่างตีดาบและผู้ใหญ่บ้าน เมื่อเธอเห็นว่าพวกผู้ใหญ่บ้านปลอดภัยแล้ว เธอจึงรีบไปสมทบกับกลุ่มของ ทันจิโร่ คามาโดะ และช่วยกันต่อสู้กับอสูรจันทราข้างขึ้นที่ 4 ฮังเทงงู และเอาชนะมาได้พร้อมกันอย่างยากลำบาก

* Infinite Castle Arc (ภาคปราสาทไร้ขอบเขต)

หลังจากที่สมาชิกกลุ่มพิฆาตอสูรถูกนาคิเมะใช้มนต์อสูรโลหิตทำให้ตกลงมาในปราสาทไร้ขอบเขต ใคปราสาทเธอร่วมทางกับ โอบาไน อิงุโระ เสาหลักอสรพิษ จนกระทั่งได้พบกับ นาคิเมะ อสูรข้างขึ้นที่ 4 ตัวใหม่ ทั้งมิซึริและโอบาไนพยายามโจมตีนาคิเมะ แต่นาคิเมะก็สามารถหลบหลีกการโจมตีของมิซึริและโอบาไนได้โดยการดีดบิวะควบคุมมิติในปราสาทไร้ขอบเขตได้ดั่งใจ ระหว่างที่มิซึริและโอบาไนกำลังเสียเปรียบ ยูชิโร่ก็เข้ามาช่วยควบคุมนาคิเมะ และทำให้ทุกคนหลุดออกมาจากปราสาทไร้ขอบเขตได้สำเร็จ

* Final Wars Arc (ภาคศึกตัดสินสุดท้าย)

มิซึริและโอบาไน รวมถึงเสาหลักคนอื่นๆ กระหน่ำการโจมตีใส่มุซัน มิซึริที่ได้รับบาดเจ็บหนัก แต่เธอก็ปกป้องทุกคนจนวาระสุดท้ายของชีวิต ก่อนตายโอบาไนกล่าวสารภาพรักกับมิซึริ และมิซึริก็กล่าวสารภาพรักกับโอบาไน และตายจากไปพร้อมๆกัน

## ความสัมพันธ์กับเสาหลักคนอื่นๆ

* กิยู โทมิโอกะ

ความคิดเห็นที่มิซึริมีต่อกิยูก็คือ "ไม่ค่อยพูดมาก ท่าทียึกยักน่ารักดี กิยูมักจะพูดกับเธอเสมอๆว่าเครื่องแบบของเธอโชว์เนื้อหนังมากเกินไป" เธอมักจะเข้าไปชวนกิยูพูดคุยอยู่บ่อยๆ

* ชิโนบุ โคโจ

ความคิดเห็นที่มิซึริมีต่อชิโนบุก็คือ "น่ารักมาก! ฉันอายุมากกว่า แต่ชิโนบุจังใจเย็น มีสติมากกว่าฉันซะอีก อยากเที่ยวเล่นตามประสาสาวๆด้วยกันให้มากกว่านี้แต่ไม่มีเวลาเลย"

* เคียวจูโร่ เรนโงคุ

ความคิดเห็นที่มิซึริมีต่อเคียวจูโร่ก็คือ "เขาเป็นพี่ชายสุดเท่ ฝึกดาบด้วยกันสนุกมาก! เหมือนเขาจะเอ็นดูฉันด้วยล่ะ!"

* เท็นเง็น อุซุย

ความคิดเห็นที่มิซึริมีต่อเท็นเง็นก็คือ "เป็นผู้ใหญ่ น่าทึ่งมาก! บางครั้งชอบทำตัวเหมือนเด็กอายุ 10 ขวบ
เป็นคนที่น่าสนใจ"

* มุอิจิโร่ โทคิโท

ความคิดเห็นที่มิซึริมีต่อมุอิจิโร่ก็คือ"เป็นเสาหลักตั้งแต่อายุยังน้อย ช่างวิเศษจริงๆ!"

* โอบาไน อิงุโระ

ความคิดเห็นที่มิซึริมีต่อโอบาไนก็คือ"เขาใจดีกับฉันมาก! ข้อความในจดหมายยอดเยี่ยมมาก! แม้ว่าฉันจะกินข้าวช้ายังไง ก็จะยิ้มหวานรอ!"

* ซาเนมิ ชินาซึงาวะ

ความคิดเห็นที่มิซึริมีต่อซาเนมิก็คือ"เขาน่ากลัว แต่นั่นก็วิเศษมาก! ฉันมักจะโดนเขาว่าบ่อยๆ"

* เกียวเม ฮิเมจิมะ

ความคิดเห็นที่มิซึริมีต่อเกียวเมก็คือ"
เป็นคนน่ารักที่ชอบแมว แต่ถึงกระนั้นเขาก็ยังแข็งแกร่งที่สุดในหน่วยพิฆาตอสูร สุดยอดไปเลย!"

## กระบวนท่าปราณความรัก

 (สำหรับบทความหลักให้ดูที่ : ปราณความรัก)

 ปราณความรัก กระบวนท่าที่ 6 มรสุมรักโบกพัดพลิ้วแผ่ว (陸ノ型 猫足恋風:Roku no Kata Neko Ashi koi Kaze)